stanford-oval/wikipedia huggingface dataset:
קוויקסילבר
הערות שוליים

1 2 3 4  דרור רייך, המשקיעים בקוויקסילבר לא עלו על הגל הנכון, באתר TheMarker‏, 7 באפריל 2013
1 2  אד איי, ‏הביץ' בוייז - קוויקסילבר ממנפת את שיגעון הגלישה, באתר גלובס, 8 ביולי 2003
↑  Arnold J. Karr, WWD, WWD, ‏13 בינואר 2014
↑  ליאון איצקר, יצרנית ציוד וביגוד הגלישה קוויקסילבר רוכשת את רוסיניול הצרפתית - יצרנית ציוד הסקי הגדולה בעולם, באתר TheMarker‏, 22 במרץ 2005
↑  שירות גלובס, ‏יצרנית בגדי הגולשים קוויקסילבר הגישה בקשה לפשיטת-רגל, באתר גלובס, 9 בספטמבר 2015
↑  שירות כלכליסט, לידיעת הגולשים: קוויקסילבר קנתה את המתחרה בילבונג - לפי שווי של 155 מיליון דולר, באתר כלכליסט, 7 בינואר 2018
↑  עוד חנויות ברמת אביב וקניון השלום הושכרו ב-75–80 דולר למ"ר לחודש, באתר גלובס, 21 ביולי 1997
↑  קוויקסילבר תשלם 47 דולר למ"ר בנתניה, באתר גלובס, 28 ביולי 1997
↑  קוויק סילבר פותחת "חנות בתוך חנות" ברשת מגה ספורט, באתר גלובס, 11 במרץ 1997
↑  סיון קלינגבייל, חברת VHS של חיים סקאל תפתח מתחם קניות במנהטן בהשקעה של יותר מ-25 מ' ד', באתר TheMarker‏, 17 ביולי 2003
↑  אפרת אדיר, קבוצת סקאל משיקה סניפי דגל למותג קוויקסילוור בהשקעה של כ-7.5 מיליון דולר, באתר TheMarker‏, 26 בפברואר 2008
↑  שני מוזס, ‏פוקס משתלטת על בילבונג ישראל: תשלם 24 מיליון שקל עבור רכישת 50% ממניות השותפה, באתר גלובס, 13 ביוני 2019
| --- | --- |
בקרת זהויות :  BnF: cb155167338 (data)  SUDOC: 11947090X  VIAF: 148172621   WorldCat (עם VIAF): 148172621 
סמליל קו הרוקסי
כדורסל באולימפיאדת הנוער בואנוס איירס (2018)

| --- | --- |

 היכל:  פארק הנשים הארגנטינאיות
 מתחרים:  160 (80 נערים ו-80 נערות) מ-33 מדינות
 קבוצות:  40
 → 2014 
טורנירי הכדורסל באולימפיאדת הנוער בואנוס איירס (2018) התקיימו בפארק הנשים הארגנטינאיות. התחרויות הורכבו מטורניר נערים וטורניר נערות בסגנון שלוש על שלוש, שבכל אחד מהם השתתפו עשרים נבחרות. בנוסף, התקיימו תחרויות כישורים נפרדות לכל מגדר.
העפלה

ההעפלה לטורניר היא קבוצתית והמכסה ניתנת לוועד האולימפי המקומי ולא לספורטאים עצמם. כל חברי הנבחרת המשתתפים בטורניר נדרשים לציית להוראות האמנה האולימפית במלואם, כולל חוק 41 המחייב את הספורטאים להיות בעלי אזרחות של המדינה אותה הם מייצגים. בנוסף, כל חברי הנבחרת נדרשים להיות בני 15 עד 18, בזמן המשחקים (תאריך הלידה בין ה-1 בינואר 2000 ל-31 בדצמבר 2002).
הוועד האולימפי הבינלאומי והפדרציה הבינלאומית של כדורסל סיכמו שעשרים נבחרות יעפילו לכל טורניר. מכסה בודדת, לכל טורניר, ניתנה למדינה המארחת, ארגנטינה. מכסה בודדת ניתנה לנבחרת המנצחת בגביע העולם בכדורסל שלוש על שלוש לנוער לשנת 2017 שהתקיימה בין 28 ביוני ל-2 ביולי 2017 בצ'נגדו. יתר המכסות יחולקו בהתאם לדירוג פיב"א לנבחרות הנוער הלאומיות בכדורסל שלוש על שלוש שיפורסם ב-1 באפריל 2018. 8 מכסות בכל טורניר יחולקו לנבחרות בעלות הדירוג הגבוה ביותר בדירוג.
עשרת המכסות הנוספות יחולקו בהתאם לדירוג עם שלוש המגבלות הבאות: (א) מדינה יכולה להעפיל רק לטורניר אחד (נערים או נערות); (ב) מספר הנבחרות המזערי שמשתתפות בשני הטורנירים יעמוד על 30 נבחרות; (ג) מספר הנבחרות המרבי בכל טורניר לפי חלוקה אזורית יעמוד על 10 נבחרות. בהתאם לכך, אם יהיו יותר מ-10 נבחרות זכאיות מאותו אזור. הנבחרות בעלות הדירוג הנמוך ביותר תוחלף בנבחרת עם הדירוג הגבוה ביותר מאזור אחר. החלוקה לאזורים היא בהתאם לחמש היבשות: אמריקה, אירופה, אסיה, אפריקה ואוקיאניה.
| תחרות העפלה | תאריך | מדינה מארחת | כמות מכסות | מדינה מעפילה לנערים | מדינה מעפילה לנערות |
| --- | --- | --- | --- | --- | --- |
| המדינה המארחת |  |  | 1 |  ארגנטינה |  ארגנטינה |
| גביע העולם בכדורסל שלוש על שלוש לנוער | 28 ביוני – 2 ביולי 2017 | הרפובליקה העממית של סין צ'נגדו | 1 |  בלגיה |  ארצות הברית |
| דירוג פיב"א לנבחרות הנוער הלאומיות בכדורסל שלוש על שלוש | 1 באפריל 2018 |  | 8 המובילות |  ונצואלה  סין  אוקראינה  ארצות הברית  איטליה  אסטוניה  לטביה  אנדורה |  סין  אנדורה  אוקראינה  ונצואלה  אסטוניה  הונגריה  צרפת  רומניה |
| דירוג פיב"א לנבחרות הנוער הלאומיות בכדורסל שלוש על שלוש | 1 באפריל 2018 |  | 10 |  ירדן  סלובניה  קזחסטן  מונגוליה  קירגיזסטן  טורקמניסטן  רוסיה  גאורגיה  ברזיל  ניו זילנד |  הולנד  מצרים  צ'כיה  יפן  סרי לנקה  אינדונזיה  ספרד  גרמניה  מקסיקו  אוסטרליה |
| סך הכל | סך הכל | סך הכל | 20 |  |  |
לוח זמנים

| תאריך | יום | שעת התחלה | תחרות |
| --- | --- | --- | --- |
הערות שוליים

1 2 3  הוועד האולימפי הבינלאומי ופיב"א (11 באפריל 2017). "Qualification System – Youth Olympic Games Buenos Aires 2018 - Basketball 3X3" (PDF) (באנגלית). נבדק ב-11 בנובמבר 2017. {{cite web}}:  (עזרה)
↑  "Belgium's men and USA's women win FIBA 3x3 U18 World Cup 2017" (באנגלית). 2 ביולי 2017. נבדק ב-11 בנובמבר 2017. {{cite web}}:  (עזרה)
כריס ג'ונסון

| --- | --- |

ג'ונסון בשנת 2010
 לידה:  29 באפריל 1990 (בן 34) אורלנדו, פלורידה, ארצות הברית 
 עמדה:  סמול פורוורד
 גובה:  1.98 מטרים
 מספר:  4
 מכללה:  אוניברסיטת דייטון
 דראפט:  לא נבחר, 2012
 קבוצות כשחקן
 2012–2013   2013   2013–2014   2014   2014   2014–2015   2015   2015   2015–2016   2016–2017   2017–2018   2018–2019   2019–2020   2020–2023   2023-:  ריו גראנדה ואלי וייפרס   ממפיס גריזליס   ריו גראנדה ואלי וייפרס   בוסטון סלטיקס   פילדלפיה 76'   ריו גראנדה ואלי וייפרס   יוטה ג'אז   מילווקי באקס   יוטה ג'אז   ריו גראנדה ואלי וייפרס   גראבלין דנקירק   הפועל ירושלים   JL בורק   הפועל חולון   הפועל ירושלים
 הישגים כשחקן
 אליפות ליגת הפיתוח (2013)   הגביע הישראלי (2019, 2024)   אליפות הליגה הבלקנית (2021)   שחקן ההגנה של העונה בליגת העל (2020/2021, 2021/2022)  חמישיית העונה בליגת העל בכדורסל (2020/2021, 2021/2022)  אליפות ליגת העל בכדורסל (2021/2022)
 
כריסטופר ג'ונסון (באנגלית: Christapher Johnson; נולד ב-29 באפריל 1990) הוא כדורסלן אמריקאי, המשחק בעמדת הסמול פורוורד בהפועל ירושלים.
קריירת מכללות

בעונתו הראשונה באוניברסיטת דייטון, שיחק ג'ונסון 34 משחקים, עם ממוצעים של 6.3 נקודות ו-5.2 ריבאונדים למשחק.
בעונתו השנייה במכללה, הוא שותף ב-36 משחקים, והעמיד ממוצעים של 11.9 נקודות ו-6.9 ריבאונדים למשחק.
בעונתו השלישית הוא שיחק 36 משחקים ופתח בכולם, כשהוא מעמיד ממוצעים של 11.9 נקודות, 6.0 ריבאונדים ו-1.6 אסיסטים למשחק. הוא הוביל את המכללה בחטיפות עם 31, באחוזים מהעונשין עם 83 אחוזים ושלשות עם 77 במהלך העונה. הוא סיים שני בקבוצה בנקודות, ריבאונדים וריבאונדים התקפיים עם 76 כאלו. הוא גם במקום השני בקבוצה בחסימות עם 14 ודורג שלישי באחוזים מהשלוש עם 37.9 אחוז. הוא קלע בדאבל פיגרס ב-24 מתוך 36 המשחקים של מכללתו והוביל את המכללה בנקודות במשך 13 פעמים. ג'ונסון גם רשם דאבל דאבל במשך 4 פעמים בעונה.
בעונתו האחרונה, הוא נבחר לשחקן המצטיין של המכללה והוביל אותה למאזן 13–20. בטורניר בסוף העונה הציג ג'ונסון יכולת גבוהה עם 20 נקודות מול אלבמה, 18 מול מינסוטה, 16 מול סיטון הול ואולה מיס ו-12 מול וייק פורסט. ב-32 משחקים, הוא העמיד ממוצעים של 12.4 נקודות, 6.4 ריבאונדים ו-1.3 אסיסטים למשחק.
קריירה מקצועית

בשנת 2012, לאחר שלא נבחר בדראפט ה-NBA, הצטרף ג'ונסון לפילדלפיה 76' במסגרת ליגת הקיץ של ה-NBA. בספטמבר 2012, חתם ג'ונסון בלוס אנג'לס קליפרס, אך ב-7 באוקטובר הוא נחתך מהקבוצה. יומיים לאחר מכן, הוא חתם באורלנדו מג'יק, אך נחתך מהקבוצה ב-27 באוקטובר לאחר שהופיע בארבעה משחקי קדם עונה.
ב-2 בנובמבר 2012, נבחר ג'ונסון על ידי ריו גראנדה ואלי וייפרס בבחירה השביעית בסיבוב הראשון בדראפט של ליגת הפיתוח של ה-NBA. ב-23 בינואר 2013, הוא חתם על חוזה ל-10 ימים בממפיס גריזליס. את הופעת הבכורה שלו בליגת ה-NBA, ערך באותו יום בניצחון על לוס אנג'לס לייקרס. הוא חתם על חוזה נוסף ל-10 ימים עם הגריזליס ב-3 בפברואר, אך חזר לויפרס ב-20 בפברואר עם תום החוזה.
ב-30 בספטמבר 2013, חתם ג'ונסון בברוקלין נטס, אך ב-26 באוקטובר הוא שוחרר מהקבוצה לאחר שהופיע בשבעה משחקי קדם עונה. בחודש שלאחר מכן הוא הצטרף מחדש לריו גראנדה ואלי וייפרס.
ב-17 בינואר 2014, חתם ג'ונסון על חוזה ל-10 ימים בבוסטון סלטיקס. הוא ערך את הופעת הבכורה שלו בסלטיקס ארבעה ימים לאחר מכן, כשקלע 11 נקודות, הוריד 3 ריבאונדים, מסר אסיסט אחד וחטף פעם אחת בהפסד 86–93 למיאמי היט. בתום החוזה, האריך את חוזהו ב-10 ימים נוספים. לאחר שגם החוזה הזה תם, האריך ג'ונסון את חוזהו עד תום העונה.
ביולי 2014, שיחק ג'ונסון במדי בוסטון במסגרת לליגת הקיץ, אך ב-25 בספטמבר הוא שוחרר מהקבוצה. ב-40 משחקים בהם שותף בקבוצה, הוא העמיד ממוצעים של 6.3 נקודות ו-2.4 ריבאונדים למשחק ב-19.7 דקות.
ב-29 בספטמבר 2014, חתם ג'ונסון בפילדלפיה 76'. הוא שותף בתשעה משחקים לפני שב-15 בנובמבר שוחרר מהקבוצה.
בדצמבר 2014 חזר ג'ונסון לוייפרס, אך זמן קצר לאחר מכן, ב-28 בינואר 2015, הוא חתם ביוטה ג'אז ל-10 ימים. בתום החוזה יוטה לא האריכה את חוזהו וג'ונסון חזר לוייפרס.
ב-6 במרץ 2015, חתם ג'ונסון ל-10 ימים במילווקי באקס. בתום החוזה הוא האריך את חוזהו ב-10 ימים נוספים. בשמונה משחקים במילווקי, הוא העמיד ממוצעים של 3.9 נקודות ו-1.4 ריבאונדים ב-16 דקות למשחק.
בתום חוזהו השני במילווקי, ב-26 במרץ 2015, חתם ג'ונסון עד תום העונה ביוטה ג'אז. בתום העונה האריך את חוזהו לעונה נוספת. ב-22 באוקטובר 2016, שוחרר ג'ונסון מהקבוצה. בשתי עונותיו בקבוצה, שותף ג'ונסון ב-82 משחקים בהם פתח פעמיים, כשהוא מעמיד ממוצים של 3.5 נקודות ו-1.8 ריבאונדים למשחק ב-13.0 דקות.
ב-23 בנובמבר 2016, חזר ג'ונסון לוייפרס. עד תום העונה הוא העמיד ממוצעים של 13.5 נקודות ו-6.2 ריבאונדים למשחק.
ביולי 2017, שיחק ג'ונסון באינדיאנה פייסרס וביוסטון רוקטס במהלך ליגת הקיץ. ב-25 בספטמבר הוא חתם ביוסטון אך ב-13 באוקטובר הוא שוחרר מהקבוצה.
ב-13 בנובמבר 2017, חתם ג'ונסון לעונה בגראבלין דנקירק מהליגה הצרפתית. ב-1 במרץ 2018, נבחר ג'ונסון לשחקן המצטיין של חודש פברואר. ב-25 משחקים בהם שותף, הוא העמיד ממוצעים של 15.5 נקודות, 5 ריבאונדים, 1.9 אסיסטים ו-1.2 חטיפות למשחק.
ב-2 ביולי 2018, חתם ג'ונסון לעונה בהפועל ירושלים מהליגה הישראלית. בתום העונה זכה ג'ונסון עם הקבוצה בגביע.
ב-17 ביולי 2019, חזר ג'ונסון לצרפת וחתם לעונה בJL בורק. הוא העמיד ממוצעים של 11.5 נקודות ו-4 ריבאונדים בממוצע למשחק.
ב-6 באוגוסט 2020, חזר ג'ונסון לישראל וחתם בהפועל חולון. בשנתו הראשונה בקבוצה ג'ונסון קלע בממוצע כ-15 נקודות למשחק ונבחר לשחקן ההגנה וחבר בחמישיית העונה של ליגת העל. ב-29 באפריל זכה עם הקבוצה באליפות הליגה הבלקנית לאחר ניצחון 75:91 על קבוצת אקדמיק פלובדיב. בקיץ 2022, לאחר שזכה עם הקבוצה באליפות המדינה, מונה לקפטן הקבוצה.
ב-9 ביולי 2023 חזר להפועל ירושלים לקדנציה שנייה.
תארים

אליפויות (1): 2021/2022
גביע המדינה: 2023/2024
הערות שוליים

↑  אפרת עמורבן, טיישון תומאס וכריס ג'ונסון חתמו בהפועל י-ם, באתר ynet, 2 ביולי 2018
↑  הפועל ירושלים זכתה בגביע המדינה אחרי 67:82 על מכבי ראשון לציון, באתר וואלה, 14 בפברואר 2019
↑  משה ברדה, ‏לא עוצרת: כריס ג'ונסון חתם בהפועל חולון, באתר ONE‏, 6 באוגוסט 2020
↑  הפועל חולון זכתה באליפות הליגה הבלקנית, באתר ערוץ הספורט, 29 באפריל 2021
↑  נועה פופלינגר, כריס ג'ונסון חתם בהפועל ירושלים לשנתיים, באתר ספורט 5, ‏9 ביולי 2023
התאחדות הכדורגל של אסטוניה

| --- | --- |
 ענפי ספורט:  כדורגל
 השתייכות:  פיפ"א אופ"א
 תאריך ההשתייכות:  פיפ"א - 1923 אופ"א - 1992
 מיקום המטה:  טאלין 
 נשיא:  אסטוניה אייבר פולק
 יושב ראש:  Aivar Pohlak 
 תאריך ייסוד:  1921
 האתר הרשמי
 
התאחדות הכדורגל של אסטוניה (באסטונית: Eesti Jalgpalli Liit, ר"ת: EJL) היא הגוף המנהל את כל פעילות הכדורגל הכולל את הליגות הסדירות, משחקי הגביע האסטוני ופעילות הנבחרת הלאומית. בנוסף, אחראית ההתאחדות על הפעילות בענפי הקטרגל וכדורגל החופים.
ההתאחדות נוסדה בשנת 1921 ושנתיים לאחר מכן הצטרפה לפיפ"א. לאחר כיבוש המדינה על ידי ברית המועצות בשנת 1940 פורקה ההתאחדות. היא שבה ונוסדה מחדש בשנת 1992, לאחר שהמדינה קיבלה עצמאות. באותה שנה הצטרפה לאופ"א.
סגן הנשיא (סרט)

| --- | --- |

 בימוי:  אדם מקיי
 הופק בידי:  בראד פיט   דד גרדנר   ג'רמי ליינר   מגאן אליסון   קווין ג'. מסיק   ויל פרל   אדם מקיי
 תסריט:  אדם מקיי
 עריכה:  האנק קורווין
 שחקנים ראשיים:  כריסטיאן בייל   איימי אדמס   סטיב קארל   סם רוקוול   אליסון פיל   ג'סי פלמונס
 מוזיקה:  ניקולס בריטל
 צילום:  גרייג פרייזר
 מדינה:  ארצות הברית ארצות הברית
 חברת הפקה:  Annapurna Pictures  Plan B Entertainment  Gary Sanchez Productions
 חברה מפיצה:  Annapurna Pictures
 שיטת הפצה:  וידאו על פי דרישה 
 הקרנת בכורה:  ארצות הברית 25 בדצמבר 2018
 משך הקרנה:  132 דקות
 שפת הסרט:  אנגלית
 סוגה:  דרמה קומית, סרט ביוגרפי, סרט דרמה, סרט להט"בי 
 תקציב:  60 מיליון דולר
 הכנסות:  25 מיליון דולר
 הכנסות באתר מוג'ו:   dickcheneyfilm
 www.vice.movie
 דף הסרט ב־IMDb
 
סגן הנשיא (באנגלית: Vice) הוא סרט אמריקאי ביוגרפי מסוגת קומדיה ודרמה שנכתב ובוים על ידי אדם מקיי ובכיכובם של כריסטיאן בייל כדיק צ'ייני, איימי אדמס, סטיב קארל, סם רוקוול, אליסון פיל וג'סי פלמונס בתפקידים משניים. העלילה מגוללת את עלייתו של צ'ייני ותשוקתו להפוך לסגן הנשיא החזק ביותר בהיסטוריה של אמריקה. זהו סרט הקולנוע השני המתאר את ממשלו של ג'ורג' וו. בוש, אחרי סרטו של אוליבר סטון,W. וזהו שיתוף הפעולה השלישי בין כריסטיאן בייל ואיימי אדמס, אחרי פייטר וחלום אמריקאי
הסרט הוכרז בנובמבר 2016, עם מקיי כבמאי. בייל לוהק לגלם את צ'ייני באפריל 2017. הצילומים החלו בספטמבר 2017. "סגן הנשיא" יצא לאקרנים בארצות הברית ב-25 בדצמבר 2018, בהפצת Annapurna Pictures.
הסרט היה מועמד לשישה פרסים בטקס פרסי גלובוס הזהב ה-76 כולל פרס גלובוס הזהב לסרט הטוב ביותר - קומדיה או מוזיקלי ופרס גלובוס הזהב לבמאי הטוב ביותר - סרט קולנוע, עם כריסטיאן בייל שזכה בפרס גלובוס הזהב לשחקן הטוב ביותר - סרט קומדיה או מוזיקלי. הסרט זכה בפרס אוסקר לאיפור ולעיצוב השיער הטובים ביותר.
תקציר עלילת הסרט

פרק זה לוקה בחסר. אנא תרמו לוויקיפדיה ו.  תקציר במשפט אחד?.
הסרט מגולל את עלייתו של דיק צ'ייני והפיכתו מאיש עסקים ממולח לאיש החזק בממשל האמריקאי תחת נשיאותו של ג'ורג' וו. בוש ולסגן הנשיא החזק בתולדות ארצות הברית.
צוות השחקנים

כריסטיאן בייל כדיק צ'ייני
איימי אדמס כלין צ'ייני
סטיב קארל כדונלד רמספלד
סם רוקוול כג'ורג' וו. בוש
אליסון פיל כמארי צ'ייני
ג'סי פלמונס כקורט
טיילר פרי כקולין פאוול
ליסה גיי המילטון כקונדוליזה רייס
אלכסנדר מקניקול כדיק צ'ייני בגיל 17
ברנדון סקלנאר כבובי פרנטיס
אלפרד מולינה הופעה קצרה כמלצר
הערות שוליים

↑  "סגן הנשיא" באתר סרט
↑  "Christian Bale cast as Dick Cheney in biopic". 12 באפריל 2017. נבדק ב-3 בספטמבר 2017. {{cite web}}:  (עזרה)
↑  "Dick Cheney Biopic: George W. Bush Actor & More Revealed". Screen Rant. 18 באוגוסט 2017. נבדק ב-3 בספטמבר 2017. {{cite web}}:  (עזרה)
↑  Patten, Dominic (22 באוגוסט 2017). "Bill Pullman joins Adam McKay's Dick Cheney movie as a veep himself". Deadline Hollywood. נבדק ב-3 בספטמבר 2017. {{cite web}}:  (עזרה)
↑  Sippell, Margeaux (2018-10-03). "Christian Bale Transforms Into Dick Cheney in 'Vice' First Trailer (Watch)". Variety (באנגלית אמריקאית). נבדק ב-2018-10-06.
↑  אינה טוקר, גלובוס הזהב 2019: "סגן הנשיא" מוביל במספר המועמדויות, באתר ynet, 6 בדצמבר 2018
פוטי פרע

| --- | --- |
 כינוי:  פוטי פרע כהן און
 צאצאים:  אסנת
 תקופה:  תקופת האבות
 עיסוק:  כהן
 בתנ"ך:  ספר בראשית, פרק מ"א, פסוק מ"ה ופסוק נ'; פרק מ"ו, פסוק כ'
 
פּוֹטִי פֶרַע (בנוסח תימן: פּוֹטִיפֶרַע) כֹּהֵן אֹן הוא דמות מקראית, שהיה כהן העיר המצרית העתיקה און (הליופוליס), שהייתה מרכז עיקרי לפולחן אלילי לאלי השמש אתום ורע. במקרא, מוזכר כאביה של אסנת, אשתו של יוסף שניתנה לו על ידי פרעה וילדה לו את מנשה ואת אפרים. בספרות חז"ל מובאת דעה שלא היה אביה הביולוגי.
בספרות חז"ל מובאות דעות המזהות אותו עם פוטיפר שר הטבחים, שהיה אדונו של יוסף והפקידו על ניהול ביתו. אך יש שהבדילו ביניהם.
בספר הישר הוא מוזכר בתור פוטיפרע בן אחידם כהן און.
שמו

שמו הוא שם תיאופורי, ופירושו במצרית קדומה: פא-דאֿ-פא-רע, כלומר: "מי שרע נתן" (בדומה למשמעות בעברית לשם נתנאל וכדומה).
קיימת אסטלה מצרית בה מופיע השם פא-דאֿ-פא-רע אשר מתוארכת לשושלת ה־21.
אזכורו במקרא

פוטי פרע מוזכר כך לראשונה בספר בראשית, בתיאור נישואי יוסף ואסנת:
וַיִּקְרָא פַרְעֹה שֵׁם-יוֹסֵף, צָפְנַת פַּעְנֵחַ, וַיִּתֶּן-לוֹ אֶת-אָסְנַת בַּת-פּוֹטִי פֶרַע כֹּהֵן אֹן, לְאִשָּׁה; וַיֵּצֵא יוֹסֵף, עַל-אֶרֶץ מִצְרָיִם.
פוטי פרע מוזכר שנית בתיאור לידתם של מנשה ואפרים:
וּלְיוֹסֵף יֻלַּד שְׁנֵי בָנִים, בְּטֶרֶם תָּבוֹא שְׁנַת הָרָעָב, אֲשֶׁר יָלְדָה-לּוֹ אָסְנַת, בַּת-פּוֹטִי פֶרַע כֹּהֵן אוֹן.
אזכורו האחרון מצוין כשהמקרא מפרט את שמות בני ישראל במצרים בעת ירידתם למצרים:
כ וַיִּוָּלֵד לְיוֹסֵף, בְּאֶרֶץ מִצְרַיִם, אֲשֶׁר יָלְדָה-לּוֹ אָסְנַת, בַּת-פּוֹטִי פֶרַע כֹּהֵן אֹן--אֶת-מְנַשֶּׁה, וְאֶת-אֶפְרָיִם.
בדברי חז"ל

חז"ל מפרשים שפוטי פרע כהן און הוא פוטיפר שר הטבחים, שהיה אדונו של יוסף, השליכו לבית הסוהר בעקבות האשמה שקרית של אשתו, והסתרס על ידי עצמו בתאונה, ויש אומרים שסורס על ידי המלאך גבריאל. ע"פ ילקוט המכירי על ספר תהילים וכן לפי המדרש הגדול פוטיפרע נסתרס על מנת שיוכר לכל שלא היה יכול לפגוע ביוסף. כמו כן ע"פ חז"ל מרומז דבר זה שאירע לפוטיפרע בתהילים ל"ז.
יש החולקים על הזיהוי בינו לבין פוטיפר, כגון הרשב"ם.
רש"י מפרש כי היה שר העיר, ולא כהן דת, לעומת זאת הרשב"ם מפרש שהוא היה כומר.
ע"פ הרמב"ן היה בתחילה שר של פרעה, ולאחר שנסתרס, ידעו והכירו בכך בסביבתו ולכן התבייש ופרש מתפקידו והלך להיות כומר לעבודה זרה כלומר כהן לפולחן מצרי. בפירוש ר' יעקב בן אשר על התורה הביא דעה לפיה פוטיפרע נהיה לאיש דת מצרי בכדי שיהיה במעמד מוגן מפני שפחד שיוסף שעלה לגדולה רמה, יתנקם בו.
יש שדרשו על פי שמו שהיה עובד את פולחן בעל פעור.
בדברי חז"ל > ייחוסה של אסנת

יש שדנו בשאלה כיצד התחתן יוסף עם אישה מבנות חם, וכיצד נחשבו בניו של יוסף כשרים כך שנכללו בברכת יעקב ובשבטי ישראל. שהרי כבר בדורם של אברהם ויצחק מציין המקרא שהקפידו על כך.
על פי התרגום הירושלמי לתורה וכמה ממדרשי חז"ל, אסנת נולדה כתוצאה מאונס דינה בת לאה ויעקב ומשם התגלגלה אל מצרים ופוטיפר ואשתו אימצו אותה, כך שעל פי טענה זאת אביה הוא שכם בן חמור ולא פוטי פרע ולמעשה היא קשורה למשפחת יעקב. ומה שבמקרא כתוב אסנת בת פוטי פרע כהן און ולא אסנת בת שכם הוא ע"פ העיקרון ש”כל המגדל יתום בתוך ביתו נחשב כאילו ילדו”.
יש שפירשו שהייתה בתו של פוטיפרע והתגיירה כשנישאה ליוסף. כך גם מסופר באחד מהספרים החיצוניים, יוסף ואסנת.
על בסיס ייחוסה של אסנת לפוטיפרע, יש מדרשים המתארים תופעת שוליים של ערעור סמכות ולזות שפתיים על פנחס בן אלעזר הכהן, לאור פעולתו הקיצונית לסיום חטא בעל פעור והמגפה בהריגת זמרי בן סלוא. באופן שבו מוציאי הלעז, מייחסים את מוצא אמו של פנחס לשבט יוסף תוך ניסיון להציגו כצאצא של גויים ובכך לשוות כביכול לפעולתו השפעה גזעית לשפיכות דמים. זאת מאחר שאביו אלעזר נשא לאישה מבנות פוטיאל ושניים מהפירושים לזיהויו של פוטיאל מובילים ע"פ חז"ל אל יוסף או אל פוטיפרע: ”לפי שהיו השבטים מבזים אותו הראיתם בן פוטי זה שפיטם אבי אמו עגלים לעבודת אלילים והרג נשיא שבט מישראל...”."
הדרשה המייחסת את פוטיאל לפוטיפרע מופיעה במדרש בראשית רבה:
"ויברך ה' את בית המצרי בגלל יוסף. כל העבדים חשודים על הגזל אבל זה, וילקט יוסף את כל הכסף. כל העבדים חשודים על הערווה, אבל זה, ולא שמע אליה. ...

ר' יהושע דסכנין בשם רבי לוי...

דאמר ר' יהושע בן קרחה: 
מבנות יוסף לקח אלעזר.

פוטיפר - הוא פוטיפרע.

פוטיפר - שהיה מפטם פרים לעבודה זרה.

פוטיפרע - שהיה פוער עצמו לעבודה זרה. כיון שירד הפר לשם נעשה פויטינון...".
ע"פ פירוש בעל הטור על התורה, פרעה בחר לחייב את פוטיפרע לחתן את בתו אסנת עם יוסף, בכדי שלא יוכל לערער על מעמדו של יוסף שהיה בעבר עבדו, מאחר שנהיה לחתן שלו. ובדומה מפרש ר' ישעיה די טראני שיוסף בחר להתחתן עם אסנת בכדי שלא יהיה לפוטיפרע או לציבור פתחון פה לומר עליו לאחר מות פרעה שהוא למעשה עבד של פוטיפרע. בכך רואים את השפעתו האפשרית של פוטיפרע גם לאחר שיוסף עלה לגדולה ונהיה לבכיר בממלכת מצרים.
על השפעת מעמדו של פוטיפרע ואנשיו ובכלל זה של צאצאיו ממנשה ואפרים ניתן לראות גם בפירוש על תחילת גזירות שעבוד מצרים, שבו המקרא מתאר אפשרות לפיה פרעה נזקק לרשות ושיתוף פעולה של בכירי ההנהגה להכלת גזירת השעבוד בהתחכמות במקום להורות לבדו על כך, וכן נמנע בשלב זה מגזירת הרג. יש המסבירים זאת מפני מעמדם של צאצאי פוטיפרע בממלכה.
הערות שוליים

↑  ספר הישר, פרק 14.
1 2  בנימין מזר, אנציקלופדיה מקראית: אוצר הידיעות של המקרא ותקופתו כרך ו', מוסד ביאליק, 1971, עמ' 441 (גרסה מקוונת של הספר (לבעלי הרשאה), באתר "כותר")
↑  מסכת סוטה, דף י"ג, עמוד ב' "בא גבריאל ופירעו", ובעקבותיהם פירש כן גם רש"י על ספר בראשית, מ"א, מ"ה.
↑  ילקוט המכירי לתהילים פרק ל"ז, קטז ע"א.
↑  מנחם מנדל כשר, תורה שלמה על בראשית פרק ל"ט פסוק א'.
↑  ראו פירוש רשב"ם לבראשית מ"א
↑  רש"י על בראשית, מ"ז, כ"ב.
↑  בבא בתרא קט ע"ב ד"ה שפיטם
↑  פירוש הרמב"ן לספר בראשית פרק מ"א פסוק מ"ה.
↑  פירוש בעל הטור על התורה, פרשת מקץ עמ' קכ"ח.
↑  עזריה בייטנר, שם הספר: הכהנים רגזנים הם: לדמותם של הכהנים באגדה, עמ' 249, הוצאת הקיבוץ המאוחד, רעננה, 2015.
↑  ספר בראשית פרק כ"ד, פסוקים א-ד, ו-ל"ז-מ'. וכן בפרק כ"ז פסוק מו'- פרק כ"ח פסוק ד'.
↑  בספר בראשית פרק מ"א פסוק מ"ה.
↑  אשת פוטיפר הייתה לפי חז"ל עקרה בפני עצמה.
↑  הערך אסנת, באנציקלופדיה יהודית באתר דעת.
↑  פירוש רבנו בחיי בן אשר בספר בראשית פרק מ"א פסוק מ"ה.
↑  מסכת מגילה, דף י"ג' עמ' א.
↑  וכך הדבר גם בילד שיש לו הורים אבל הם אינם יכולים לספק לו את כל צרכיו הגופניים והנפשיים, בדומה למשה שנקרא בנה של בתיה בת פרעה למרות שהוריו היו חיים, ז - אימוץ ילדים - פניני הלכה, באתר פניני הלכה, ‏3 בundefined 2014
↑  ילקוט שמעוני וישב, רמז קמו, אוצר המדרשים (אייזנשטיין) עמוד תעד. ובמדרש שמואל (בובר) פרשה כח.
↑  ספר שמות פרק ו' פסוק כ"ה
↑  הפירוש המקובל הוא שמדובר באחת מבנות יתרו אך ישנם שני פירושים אחרים ולפיהם מבנות פוטיאל הכוונה מהצאצאיות של... ובהתאם למדרש ופרשנות השם פוטיאל הולכים אף כמה דורות אחורה.
↑  פירוש רש"י בספר במדבר פרק כ"ה פסוק י"א מבוסס על מסכת סוטה מ"ג עמ' א.
↑  עזריה בייטנר, שם הספר: הכהנים רגזנים הם: לדמותם של הכהנים באגדה, עמ' 250, הוצאת הקיבוץ המאוחד, רעננה, 2015.
↑  פירוש רבי יעקב בן אשר על התורה, פרשת מקץ עמ' קכ"ח.
↑  ישעיה די טראני, בספרו "נימוקי חומש לרבינו ישעיה", עמ' ל'.
↑  יעקב גליס, תוספות השלם: אוצר פירושי בעלי התוספות על התנ"ך - כרך ו' עמ' י"ב.
אנריקה פרננדס

אנריקה פרננדס ויולה (בספרדית: Enrique Fernández Viola,‏ 10 ביוני 1912 – 6 באוקטובר 1985) היה כדורגלן ומאמן אורוגוואי. כשחקן, שיחק כחלוץ בקבוצות נסיונל, טאז'רס, אינדפנדיינטה וברצלונה. בנוסף, זכה עם נבחרת אורוגוואי בקופה אמריקה 1935. כמאמן, זכה פעמיים באליפות אורוגוואי עם נסיונל ובאליפויות ספרד, אחת עם ברצלונה ושנייה עם ריאל מדריד. הוא המאמן היחיד שזכה עם שתי קבוצות אלה באליפות ספרד.
קריירה כשחקן

פרננדס, ששיחק כחלוץ, החל את הקריירה שלו בנסיונל, קבוצה מעיר הולדתו, מונטווידאו. ב-1931 עזב לתקופה קצרה כדי לשחק בארגנטינה, לפני שחזר לנסיונל ב-1932. בקדנציה השנייה שלו במועדון עזר לו לזכות פעמיים באליפות אורוגוואי. בינואר 1935, בעודו שחקן של נסיונל, סייע לנבחרת אורוגוואי לזכות באליפות דרום אמריקה בכדורגל 1935. הוא פתח בשלושת משחקי הנבחרת בטורניר, בכולם ניצחה נבחרתו.
בהמשך השנה הצטרף פרננדס לברצלונה שבספרד. תחילה תחת המאמן פרנץ פלאטקו ומאוחר יותר תחת המאמן פטריק אוקונל(אנ'), שיחק לצד שחקנים כחואן חוסה נוגס וז'וזפ אסקולה. את הופעת הבכורה בליגה הספרדית ערך פרננדס במחזור הראשון לעונת 1935/1936, בהפסד 1-0 לאספניול ב-10 בנובמבר 1935. במשחקו השני בליגה הבקיע שער בכורה בטורניר, בניצחון 5-1 על אתלטיקו מדריד. בהמשך כבש שלושער לרשתה של אוססונה, בניצחון ברצלונה 5-0 ב-29 במרץ 1936, ובמחזור הבא הבקיע את שני שערי קבוצתו, שהפסידה 5-2 לאתלטיק בילבאו. במשחקו האחרון בליגה הספרדית, ב-19 באפריל, הבקיע שער בתיקו 2-2 עם הרקולס. בסך הכול הבקיע 8 פעמים ב-17 משחקי ליגה בהם שותף, וברצלונה הגיעה למקום ה-5. פרננדס לקח חלק בזכייתה של ברצלונה באליפות קטלוניה(אנ') לאותה עונה. הוא עזר לברצלונה להגיע לגמר הגביע הספרדי. בגמר, שנערך ב-21 ביוני 1936, פתח בהרכב, וברצלונה הפסידה 2-1 לריאל מדריד. במהלך תקופתו בברצלונה השתתף ב-3 משחקי ידידות של נבחרת קטלוניה, על אף שלא היה קטלאני.
במהלך קיץ 1936, בה הכדורגל בספרד היה בפגרה, שהה פרננדס במונטווידאו. מלחמת האזרחים הספרדית פרצה במהלך זמן זה, והמועדון המליץ לו להישאר באורוגוואי. משום כך, חזר פרננדס לנסיונל. כעבור שנה, ב-1937, נאלץ לפרוש ממשחק לאחר שסבל מפציעה חמורה בברכו הימנית, כשהוא בן 24 בלבד.